**ΕΛΛΗΝΙΚΗ ΔΗΜΟΚΡΑΤΙΑ ΑΝΑΡΤΗΤΕΑ**

**ΑΝΑΡΤΗΤΕΑ**

**7η Υ.ΠΕ. ΚΡΗΤΗΣ**

**Γ.N. ΛΑΣΙΘΙΟΥ-Γ.Ν.-ΚΥ ΝΕΑΠΟΛΕΩΣ**

**«Διαλυνάκειο»**

**ΑΠΟΣΠΑΣΜΑ ΠΡΑΚΤΙΚΟΥ ΣΥΝΕΔΡΙΑΣΗΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΩΝ ΔΙΑΣΥΝΔΕΟΜΕΝΩΝ ΝΠΔΔ Γ.Ν.ΛΑΣΙΘΙΟΥ-Γ.Ν.ΚΥ.ΝΕΑΠΟΛΕΩΣ «ΔΙΑΛΥΝΑΚΕΙΟ» ΜΕ ΑΡΙΘΜΟ 19/28-05-2021**

Στον Άγιο Νικόλαο σήμερα 28-05-2021 ημέρα Παρασκευή και ώρα 11:00 π.μ. ύστερα από την με αρ.πρωτ.1182/26-05-2021 πρόσκληση του Προέδρου, συνεδρίασε το Διοικητικό Συμβούλιο του ΝΠΔΔ με την επωνυμία <<Γενικό Νοσοκομείο Λασιθίου – Γ.Ν.-ΚΥ Νεαπόλεως «Διαλυνάκειο»>>, που συστήθηκε με την αριθ.πρωτ.Γ4β/Γ.Π.οικ.56447/23-9-2020 Υπουργική Απόφαση (ΦΕΚ 814/210-2020 τεύχος Υ.Ο.Δ.Δ.).

Στην συνεδρίαση προεδρεύει ο Κοινός Διοικητής Ανδρεαδάκης Εμμανουήλ και παρίστανται η Αντιπρόεδρος Δαρατσιανού Μαρία Αναπληρώτρια Διοικήτρια της Α.Ο.Μ.Σητείας, το τακτικό μέλος Βασιλάκης Μιχαήλ καθώς και τα τακτικά μέλη Μουδατσάκης Νικόλαος Αιρετός Εκπρόσωπος Ιατρών και Μπεντούλη Πασχαλιά Αιρετή Εκπρόσωπος των λοιπών Εργαζομένων. Στην συνεδρίαση παρίσταται ο Κασαπάκης Γεώργιος ως Γραμματέας.

**ΑΠΟΦΑΣΗ: 403 ΕΗΔ**

**ΘΕΜΑ: 51ο : Επαναλειτουργία Ιατρείου Πόνου και Παρηγορικής Αγωγής**

**To Δ/κό Σ/λιο αφού έλαβε υπόψη του:**

1. Την υπ.αριθμ.πρωτ.10118/29-10-2020 εισήγηση της Διεύθυνσης Αναισθησιολογικού Τμήματος της Ιατρικής Υπηρεσίας.
2. Το γεγονός ότι τα Ιατρεία Πόνου και Παρηγορητικής Αγωγής έχουν σκοπό τη βελτίωση της ποιότητας ζωής των ασθενών που αντιμετωπίζουν χρόνιο πόνο και βοηθούν στην επανένταξή τους στο κοινωνικό σύνολο.
3. Την με αρ.345/30-05-2016 απόφαση του Δ.Σ. σχετική με «Έναρξη λειτουργίας Ιατρείου Πόνου στο ΓΝΑΝ».
4. Την εισήγηση του Προέδρου και την διαλογική συζήτηση μεταξύ των μελών του.

**ΟΜΟΦΩΝΑ ΑΠΟΦΑΣΙΖΕΙ**

1. Την επαναλειτουργία του Ιατρείου Πόνου και Παρηγορικής Αγωγής στα πλαίσια του Αναισθησιολογικού Τμήματος του ΓΝΑΝ και συγκεκριμένα για δύο (2) φορές μηνιαίως.
2. Ορίζει υπεύθυνη ιατρό την Παπαντωνάκη Σοφία Επιμελήτρια Α΄Αναισθησιολογίας με μετεκπαίδευση στην Αλγολογία και Αντιμετώπιση Χρόνιου Πόνου.
3. Εγκρίνει τη σύναψη πρωτοκόλλου συνεργασίας με την Ελληνική Εταιρεία Θεραπείας Πόνου και Παρηγορικής Φροντίδας, αναγνωρισμένη επιστημονική εταιρεία μη κερδοσκοπικού χαρακτήρα με έδρα την Αθήνα και το ΕΚΠΑ και ειδικότερα το Κέντρο Πόνου και Παρηγορικής Αγωγής της Α΄Αναισθησιολογικής Κλινικής του Πανεπιστημιακού Αρεταίειου Νοσοκομείου.